Augusta Innes Withers

**Augusta Hanna Elizabeth Innes Withers**, **Baker** ezkondu aurretik (Gloucestershire, 1792 – Londres, 1877), natura zientzia ilustratzaile ingelesa izan zen.

## Bizitza 
Augusta Innes Withers Gloucestershireko elizgizon baten alaba zen, Erresuma Batuko Jorge IV.a Printze erregeordearen kapilauarena.

Londresen bizi izan zen bizitza osoan.

Theodore Gibson Withers-ekin ezkondu zen 1822ko uztailaren 23an, Marylebonen, bera baino hogei urte gehiago zituen kontulariarekin.

## Lana 
Pintura eskolak emateaz gain, margolari aktiboa izan zen 1827 aurretik 1865era arte.

Bere margo lanen erakusketak egin zituen 1829tik 1846ra *Royal Academy*n (‘Errege Akademia’n), *Royal Society of British Artists*en (‘Artista Britainiarren Errege Elkartea’), *Royal Institute of Painters in Water Colours/New Watercolour Society* elkartean (‘Akuarela margolarien Errege Institutua/ Akuarela elkarte berria’) eta baita fundatzaile eta kide zen *Society of Female Artists* (‘Emakume Artisten Elkartea’n) 1857 eta 1858an.

Liburu eta aldizkari ilustratuak egiten ere lan egin zuen. Hori dela eta, John Claudius Loudon botanikoak 1831ean, ''Gardener's Magazine* (‘Lorazainen magazina’) aldizkarian, idatzi zuen Augusta Innes Withersek gaitasun handia zuela: bai loreak botanika aldetik marrazteko bai eta fruituak baratzezaintzaren ikuspegitik marrazteko (barietateak bereizteko moduan) gai zelako, bere lana oso erabilgarria egiten zuena.

William Jackson Hookerrek frutei buruzko proiektu bat hasi zuen, lantzen ziren barietateen izenak eta sinonimoak eguneroko hizkuntzan argitzeko eta bereizteko asmoz. Horretarako, akuarela bidezko irudidun 10 liburukiko lana egiten hasi zen. 1820an, bihotzekoa izan zuen eta ezin zuenez lana bukatu, lau artistari enkargatu zieten lana; horien artean zeuden Augusta Innes Withers eta Barbara Cotton. Bitxikeria gisa esa behar da, hau gertatu zela, nahiz eta aurretik Withersi botanika iustratzaile gisa lana ukatu zion Hookerren zema, Joseph Dalton Hookerrek.

Augusta Innes Withersek 12 irudi margotu zituen  baratzezaintzako adituaren *The gardener's assistant* (‘Lorazainaren laguntzailea’) lanerako.; baita James Bateman hortikulturalistaren *Orchidaceae of Mexico and Guatemala* ‘Mexiko eta Guatemalako orkideazeak’ lanerako eta Benjamin Maunden *The Botanist* (‘Botanikaria’) lanerako.

Ezaguna egin zen ere, John Lindleyren *Pomological Magazine* (‘Pomologia magazina’) aldizkarian irudiak egiteagatik eta Sarah Drake-kin egindako kolaborazioagatik; *Transactions of the Horticultural Society of London*, *Illustrated Bouquet* (1857-1863) eta *Curtis's Botanical Magazine* aldizkarietarako irudiak egiteagatik. 

Bere gutun batzuk gordetzen dira Windsorreko gazteluan.

## Irudiak 

File:Common Muscadine grape RHS.jpeg|*Vitis rotundifolia*.

File:Chysis laevis (spelled Chysis loevis)-Bateman Orch. Mex. Guat. pl. 31 (1842).jpg|*Chysis laevis* orkidea.

File:Acineta barkeri (as Peristeria barkeri )-Bateman Orch. Mex. Guat. pl. 8.jpg|*Acineta barkeri* orkidea.

File:Gooseberry Crompton Sheba Queen RHS.jpeg|*Ribes uva-crispa*.
File:Oncidium incurvum-Bateman Orch. Mex. Guat. pl. 29 (1841).jpg|*Oncidium incurvum* orkidea.

File:Barnet raspberry RHS.jpeg| Barnet mugurdia.

File:Stove Plants.jpg|Allamanda Schottii.

File:Greenhouse Shrubs.jpg|Gompholobium splendens|title=Paintings by Augusta Innes Withers|width=160|*Gompholobium splendens'' zuhaixka.

## Erreferentziak 
## Kanpo estekak 
* Augusta Innes Withersen irudiak